यति बृहत् कार्यक्रम गर्न त्यत्ति सजिलो छैन । धेरैको साथ र सहयोगको आवश्यकता पर्दछ । यसले गति लिइसकेको छ । यसलाई निरन्तरता दिन इच्छाशक्ति र संयोजन कार्यको जरुरत पर्दछ । वातावरण साहित्य के हो र किन गर्न पर्छ भन्ने कुरा अब धेरै साहित्यकारले बुझेर बोल्न र लेख्न सुरुआत गरिसकेका छन् र यसले पर्यावरण संरक्षणमा सकारात्मक भूमिका खेलिसकेको मैले अनुभव गरेको छु । म भविष्यका लागि धेरै आशावादी छु ।
